 Afcon 2021: Players wey Premier League and oda Leagues go miss during Africa Cup of Nations tournament  As night dey fall and Day dey break,  di clock for di 2021 Africa Cup of Nations dey tick. Pipo wey like football don dey imagine how di 52 matches go shele . Dis Afcon na di biggest football tournament for Africa, and na evri two years e dey happun. E dey pepper African players bodi if dem no call dem for National team or if dem miss out for any oda reason. Di ogbonge football tournament no dey only pepper players wey miss am, dia absence dey also affect football clubs too, especially di ones for Europe. Dis na becos many of dem go dey witout dis players for period wey fit reach six weeks if dia team reach di final. Arsenal na one of di teams wey dey affected pass as dem go miss upto five players. Watford go dey witout four, same number wit Leicester City. Na almost forty Premier League players na im get call up to go represent dia Kontris. And na Sixteen Premier League clubs dis Afcon affect, plus oda ones wey we no count. Out of di many players wey dia kontris invite, make we check di ones wey ansa dia name and di ones wey no fit. Arsenal: Thomas Partey Ghana, Pierre-Emerick Aubameyang Gabon, Nicolas Pepe Ivory Coast, Mohamed Elneny Egypt, Omar Rekik Tunisia. Aston Villa: Bertrand Traore Burkina Faso, Trezeguet Egypt. Brentford: Frank Onyeka Nigeria, Julian Jeanvier Guinea, Tariqe Fosu-Henry Ghana. Brighton: Yves Bissouma Mali. Burnley: Maxwel Cornet Ivory Coast. Chelsea: Edouard Mendy Senegal. Crystal Palace: Cheikhou Kouyate Senegal, Jordan Ayew Ghana, Wilfried Zaha Ivory Coast. Everton: Alex Iwobi Nigeria. Leicester City: Kelechi Iheanacho Nigeria, Wilfred Ndidi Nigeria, Daniel Amartey Ghana, Nampalys Mendy Senegal. Liverpool: Mohamed Salah Egypt, Sadio Mane Senegal, Naby Keita Guinea. Manchester City: Riyad Mahrez Algeria. Manchester United: Eric Bailly Ivory Coast, Amad Diallo Ivory Coast, Hannibal Mejbri Tunisia. Southampton: Moussa Djenepo Mali. Watford: William Troost-Ekong Nigeria, Imran Louza Morocco, Adam Masina Morocco, Ismaila Sarr Senegal. West Ham: Said Benrahma Algeria. Wolves: Willy Boly Ivory Coast, Romain Saiss Morocco. While di tournament be Africa biggest football showpiece, some of di continent stars go miss out due to injuries, refusal of clubs to release players and fallout wit dia national team managers. Hakim Ziyech - Morocco and Chelsea Odion Ighalo - Nigeria and Al-Shabab Victor Osimen - Nigeria and Napoli Emmanuel Dennis - Nigeria and Watford Ogenekaro Etebo - Nigeria and Watford 